EXTRACTO da Orde do 17 de marzo de 2026 pola que se regulan as bases e a convocatoria para o ano 2026 das axudas, en réxime de concorrencia competitiva ás persoas armadoras e non competitiva ás persoas tripulantes, pola paralización temporal da actividade marisqueira desde embarcación nos bancos infralitorais de libre marisqueo dos Lombos do Ulla, O Boído e Cabío, cofinanciadas nun 70 % polo Fondo Europeo Marítimo, de Pesca e de Acuicultura (códigos de procedemento PE406A e PE406B).
Consellería do Mar — III. Outras disposicións — 06/04/2026

BDNS (Identif.): 896267.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/896267
Primeiro.
Persoas beneficiarias
Poderán ser beneficiarias das axudas por paralización temporal da actividade marisqueira desde embarcación nos bancos infralitorais de libre marisqueo dos Lombos do Ulla, O Boído e Cabío, na ría de Arousa, sen prexuízo de reuniren os demais requisitos establecidos nestas bases reguladoras, as persoas que teñan a condición de persoas armadoras e persoas tripulantes dunha embarcación afectada pola paralización temporal da dita actividade marisqueira.
Segundo.
Finalidade
Esta orde ten por finalidade compensar os efectos do período de veda espacio-temporal establecida como medida técnica de conservación nos bancos infralitorais de libre marisqueo da ría de Arousa.
Terceiro.
Bases reguladoras
Orde do 17 de marzo de 2026 pola que se regulan as bases e a convocatoria para o ano 2026 das axudas, en réxime de concorrencia competitiva ás persoas armadoras e non competitiva ás persoas tripulantes, pola paralización temporal da actividade marisqueira desde embarcación nos bancos infralitorais de libre marisqueo dos Lombos do Ulla, O Boído e Cabío, na ría de Arousa, cofinanciadas nun 70 % polo Fondo Europeo Marítimo, de Pesca e de Acuicultura (códigos de procedemento PE406A e PE406B).
Cuarto.
Importe
Para o ano 2026 as axudas concederanse con cargo á seguinte aplicación orzamentaria, que figura dotada no orzamento de gastos da Consellería do Mar para o ano 2026, e o importe total máximo das subvencións que se conceden no dito exercicio orzamentario é o seguinte:
– Aplicación orzamentaria: 16.02.723A.770.0
– Código de proxecto 2024.00143, para paralización temporal da actividade pesqueira.
– Importe total: 2.000.000 €, segundo as seguintes contías por liña de axuda:
• PE406A, axudas pola paralización temporal da actividade marisqueira das embarcacións afectadas-persoas armadoras: 1.360.000 €.
• PE406B, axudas pola paralización temporal da actividade marisqueira das embarcacións afectadas-persoas tripulantes: 640.000 €.
Quinto.
Prazo de presentación de solicitudes
O prazo de presentación de solicitudes de axuda será dun mes contado a partir do día seguinte ao da publicación desta orde no
Diario Oficial de Galicia
.
Entenderase como último día do prazo o correspondente ao mesmo ordinal do día da súa publicación. Se o último día de prazo é inhábil, entenderase prorrogado ao primeiro día hábil seguinte, e se no mes de vencemento non hai día equivalente ao inicial do cómputo, entenderase que o prazo finaliza o último do mes.
Santiago de Compostela, 17 de marzo de 2026